EkBass/fiwiki-20250220-pages-articles huggingface dataset:
Tetrabutyyliammoniumfluoridi

Tetrabutyyliammoniumfluoridi eli TBAF (C16H36NF) on tetrabutyyliammoniumkationien ja fluoridi-ionien muodostama ioniyhdiste. Yhdistettä voidaan käyttää orgaanisen kemian synteeseissä muun muassa fluorausreagenssina. ==Ominaisuudet== Huoneenlämpötilassa tetrabutyyliammoniumfluoridi on väritöntä kiteistä ainetta. Yhdiste liukenee veteen ja moniin orgaanisiin liuottimiin kuten tetrahydrofuraaniin, asetonitriiliin ja dimetyylisulfoksidiin. Tetrabutyyliammoniumfluoridi on erittäin voimakkaasti hygroskooppista ja se esiintyy muun muassa kidevedellisenä trihydraattina (C16H36NF·3H2O). Kidevettä ei voi poistaa yhdisteestä tavalliseen tapaan kuumentamalla alhaisessa paineessa. Tämä johtuu siitä, että fluoridi-ioni on niin vahvasti emäksinen, että se vastaanottaa protonin tetrabutyyliammoniumkationilta. Tämä johtaa eliminaatioreaktioon, jossa muodostuu tributyyliamiinia ja 1-buteenia. ==Valmistus ja käyttö== Tetrabutyyliammoniumfluoridia voidaan valmistaa tetrabutyyliammoniumbromidin ja vetyfluoridin välisellä halogeeninvaihtoreaktiolla tai tetrabutyyliammoniumhydroksidin ja vetyfluoridin vesiliuoksien välisellä reaktiolla. Kidevedetöntä yhdistettä valmistetaan heksafluoribentseeniin ja tetrabutyyliammoniumsyanidin välisellä reaktiolla tetrahydrofuraaniliuoksessa. Tetrabutyyliammoniumfluoridilla on useita käyttökohteita orgaanisen kemian synteeseissä. Sitä käytetään muun muassa poistamaan molekyyleistä suojaryhminä toimivia silyyliryhmiä, fluoraamaan alkyylihalogenideja ja alkoholeja, emäksenä ja fluoridi-ionin lähteenä. ==Lähteet== Luokka:Ammoniumyhdisteet Luokka:Fluoridit
Tempo (täsmennyssivu)

Tempo voi tarkoittaa seuraavia: * tempo, musiikin nopeus * tempo, shakissa yhteen siirtoon käytetty vuoro tempovoittojen ja -häviöiden yhteydessä * Tempo, Ruotsissa ja Suomessa toiminut kauppaketju * Vermuntilan Tempo, Raumalla toimiva jääkiekkoseura * Kulttuuritalo Tempo, Mikkelin työväentalon nykyinen nimi * Vidal G 1200 Tempo, Saksassa 1930- ja 1940-luvuilla valmistettu maastoauto *Ford Tempo, automalli *TEMPO, (2,2,6,6-tetrametyyli- piperidin-1-yyli)oksyyli (C9H18NO), heterosyklinen orgaaninen yhdiste.
Ingberg

Ingberg voi tarkoittaa: * Edvin Ingberg (1884–1961), suomalainen näyttelijä * Henrik Ingberg (1747–1807), suomalainen kauppias * Mikaela Ingberg (s. 1974), suomalainen keihäänheittäjä ==Katso myös== * Inberg
Herman Cederberg

Herman Edvard Cederberg (31. elokuuta 1883 Mustasaari, Suomen suuriruhtinaskunta – 30. tammikuuta 1969 Vaasa) oli suomalainen uimari. Palosaaren Urheiluseuraa ja Vaasan Uimaseuraa edustanut Cederberg kilpaili miesten 200 metrin rintauinnissa Lontoon kesäolympialaisissa 1908 ja Tukholman kesäolympialaisissa 1912 jääden kummallakin kertaa alkueriin.Olympics at Sports-Reference.com Cederberg voitti muun muassa miesten 100 metrin hengenpelastusuinnin Suomen mestaruuden vuosina 1908 (myös 4 x 50 m viestimestaruus)https://digi.kansalliskirjasto.fi/sanomalehti/binding/677157?page=2 ja 1912, 1 500 metrin vapaauinnin Suomen mestaruuden vuonna 1906https://sut.azurewebsites.net/joulu2013/uinti.html ja 200 metrin rintauinnin SM-pronssia vuosina 1909https://digi.kansalliskirjasto.fi/sanomalehti/binding/696830?page=2 ja 1911 (myös 100 m selkäuinnin SM- hopea)https://digi.kansalliskirjasto.fi/aikakausi/binding/882319?page=59.https://digi.kansalliskirjasto.fi/aikakausi/binding/882319?page=53 Cederberg teki vuonna 1906 kaksi uinnin Suomen-ennätystä. Hän ui lyhyen radan 100 metrin vapaauinnissa ajan 1.26,2, joka säilyi ennätyksenä kaksi vuotta, kunnes Artturi Helenius onnistui rikkomaan sen. Hän teki myös 200 metrin rintauinnissa lyhyen radan Suomen-ennätyksen 3.06,8. Arvo Aaltonen rikkoi ennätyksen vuonna 1912. == Lähteet == * === Viitteet === Luokka:Suomalaiset uimarit Luokka:Vuonna 1883 syntyneet Luokka:Vuonna 1969 kuolleet
FC WIT Georgia

Football Club WIT Georgia on jalkapalloseura Tbilisistä. Seura pelaa Georgian toiseksi korkeimmalla sarjatasolla Erovnuli Liga 2:ssa. Georgian mestaruuden WIT Georgia on voittanut kausina 2003–04 ja 2008–09. ==Lähteet== Luokka:Georgialaiset jalkapalloseurat Luokka:Tbilisin urheilu Luokka:Vuonna 1997 perustetut urheiluseurat
Vilhelm Lindgrén

Fredrik Vilhelm Lietkari (synt. Lindgrén, 3. heinäkuuta 1895 Tampere, Suomen suuriruhtinaskunta – 26. heinäkuuta 1960 Helsinki) oli suomalainen uimari. Lindgrén kilpaili Tukholman kesäolympialaisissa 1912 miesten 200 ja 400 metrin rintauinnissa jääden kummallakin matkalla alkueriin.Olympics at Sports- Reference.com Lindgrén teki vuonna 1913 lyhyen radan 100 metrin rintauinnin Suomen-ennätyksen 1.22,5, joka paransi 0,6 sekunnilla Arvo Aaltosen edellistä ennätystä. Aika pysyi ennätyksenä 17 vuotta, kunnes Toivo Reingoldt onnistui rikkomaan sen vuonna 1930. == Lähteet == * Vilhelm Lindgrén Bio, Stats, and Results Olympics at Sports-Reference.com === Viitteet === Luokka:Suomalaiset uimarit Luokka:Vuonna 1895 syntyneet Luokka:Vuonna 1960 kuolleet
Nomad (albumi)

__NOTOC__ Nomad on nigeriläisen laulaja-lauluntekijä Bombinon albumi, joka julkaistiin vuonna 2013. Levyn tuotti The Black Keysin Dan Auerbach. == Kappaleet == Kaikki kappaleet Omara "Bombino" Moctar. # # # # # # # # # # # == Kokoonpano == * Omara “Bombino” Moctar – laulu, soolokitara, basso (kappale: 6) * Ibrahim Atchinguil Emoud – rummut ( kappaleet: 1, 3-5, 7, 9), djembe (kappaleet: 2, 8, 10, 11), taustalaulu * Kildjate Moussa Albade – basso (kappaleet: 3 , 7, 9), calabash (kappaleet: 2, 8, 11, 12), lehmänkello (kappale: 5), taustalaulu * Kawissan Mohamed – rytmikitara, taustalaulu * Max “DJ Max” Weissenfeldt – rummut (kappaleet: 1, 3-5, 7, 9), lyömäsoittimet * Eric Herman – basso (kappaleet: 1, 4, 5, 8, 11) * Bobby Emmett – kosketinsoittimet (kappaleet:, 3, 5, 8-11) * Russ Pahl – havaijinkitara (kappaleet: 5, 6, 9, 11) * Dan Auerbach – basso (kappale: 5) == Lähteet == * "Nomad" nonesuch.com -sivustolla Luokka:Vuoden 2013 albumit Luokka:Bombinon albumit
Marthinus Theunis Steyn

Marthinus Theunis Steyn (2. lokakuuta 1857 Rietfontein, Oranjen vapaavaltio – 28. marraskuuta 1916 Bloemfontein, Etelä-Afrikan unioni) oli buuripoliitikko, joka toimi Oranjen vapaavaltion viimeisenä presidenttinä vuosina 1896–1902.Marthinus Theunis Steyn Encyclopædia Britannica Online Academic Edition. Viitattu 27.6.2017. ==Varhainen elämä ja presidenttiys== Martinus Theunis Steyn syntyi 2. lokakuuta 1857 Winburgin kylässä, Oranjen vapaavaltiossa. Hänen perheensä asui Josephinesdal-farmilla. Steyn opiskeli Deventerissä Hollannissa ja kouluttautui lakimieheksi. Hän työskenteli Oranjessa valtion palveluksessa ja hänet nimitettiin vuonna 1889 korkeimman oikeuden jäseneksi. Helmikuussa 1896 Steyn valittiin Oranjen presidentiksi. Hän pyrki puolustamaan Oranjen taloudellista ja kulttuurista itsenäisyyttä Brittiläisen imperiumin kupeessa, ja solmi vuonna 1897 liiton naapurivaltio Transvaalin kanssa. Ehkäistäkseen lähestyvän sodan hän järjesti touko–kesäkuussa 1899 tuloksettoman Bloemfonteinin konferenssin Transvaalin presidentin Paul Krugerin ja brittiläisen Kapmaan kuvernöörin Alfred Milnerin välillä. Vasta viime hetkellä Steyn lupasi täyden tuen Transvaalille. Toisen buurisodan puhjettua hän lähetti marraskuussa 1899 Oranjen joukot hyökkäämään Oranjejoen yli Kapmaahan. Brittien miehitettyä Oranjen pääkaupungin Bloemfonteinin maaliskuussa 1900 Steyn siirtyi johtamaan sotaa sissisotana. Steynin terveys romahti buurisodan aikana ja hän oli sodan lopulla liian heikossa kunnossa osallistuakseen edes Vereenigingin rauhan allekirjoittamiseen toukokuussa 1902. Rauha lakkautti Oranjen vapaavaltion itsenäisyyden ja samalla Steynin presidenttiyden. ==Presidenttiyden jälkeen== Steyn ei buurisodan jälkeen toiminut enää missään julkisessa virassa, mutta nauttimansa arvostuksen vuoksi hän vaikutti yleiseen kansalaismielipiteeseen. Hän ryhtyi viimeisinä vuosinaan vastustamaan Etelä-Afrikan unionin pääministeriä Louis Bothaa, joka hänen mielestään oli liian sovitteleva brittiläisen väestön suuntaan. Steyn kuoli 28. marraskuuta 1916 Bloemfonteinissa. Hänet haudattiin Bloemfonteiniin valmistuneen ”kansallisen naismuistomerkin” (Nasionale Vrouemonument) luo. ==Lähteet== ==Aiheesta muualla== Luokka:Eteläafrikkalaiset poliitikot Luokka:Presidentit Luokka:Vuonna 1857 syntyneet Luokka:Vuonna 1916 kuolleet
Rhyl FC

Rhyl Football Club () on jalkapalloseura Rhylin kaupungista. Seura pelaa Walesin toiseksi korkeimmalla sarjatasolla Cymru Alliancessa, jonne putosi kauden 2016–17 päätteeksi. Walesin mestaruuden Rhyl on voittanut 2003–04 ja 2008–09. Rhyl FC oli mukana perustamassa Walesin jalkapallosarjaa 1890, mutta vetäytyi heti seuraavana vuonna. Vuonna 1893 se palasi nimellä Rhyl Athletic. 1800-luvun lopulla ja 1900-luvulla seura pelasi eri Walesin sarjoissa. Vuonna 1992 se haki Walesin Valioliigaan, mutta haki myöhässä ja joutui tyytymään paikkaan alemmalla sarjatasolla. Kauden 1993–94 lopuksi Rhyl nousi pääsarjaan. Ensimmäisen mestaruuden Rhyl voitti kaudella 2003–04. Tämä takasi paikan Mestarien liigan kaudelle 2004–05, mutta hävisi ensimmäisellä karsintakierroksella latvialaiselle Skontolle yhteismaalein 7–1. Tämän jälkeen seura pelasi useammalla kaudella UEFA Cupissa. Rhyl voitti jälleen Walesin mestaruuden kaudella 2008–09, mikä takasi paikan Mestarien liigan seuraavan kauden toiselle karsintakierrokselle. Tällöin Rhyl hävisi serbialaiselle FK Partizanille yhteismaalein 12–0. ==Lähteet== Luokka:Walesilaiset jalkapalloseurat Luokka:Vuonna 1879 perustetut urheiluseurat
Transvaalin provinssi

Transvaalin provinssi oli vuosina 1910–1994 yksi Etelä-Afrikan neljästä provinssista. Nykyään Transvaal käsittää joko osittain tai kokonaan Gautengin, Luoteismaakunnan, Limpopon ja Mpumalangan provinssit. ==Historia== Kun Etelä- Afrikan unioni perustettiin vuonna 1910, Transvaalin provinssi muodostettiin entisestä Transvaalin valtion alueesta, joka oli menettänyt itsenäisyytensä toisessa buurisodassa. Vuonna 1961 liitto erosi Brittiläisestä kansainyhteisöstä ja muodosti Etelä-Afrikan tasavallan. Niin sanotusta PWV- alueesta (Pretoria-Witwatersrand-Vereeniging) Transvaalissa (nykyään Gautengin provinssi) muodostui Etelä-Afrikan talouden veturi – asema jota se yhä pitää hallussaan. Vuonna 1994 ensimmäisten kaikille roduille avointen vaalien jälkeen vanhat provinssit ja asuinalueet järjestettiin uudelleen eikä erillistä Transvaalin provinssia enää ole. Osa Transvaalista kuuluu nykyisiin Gautengin, Luoteismaakunnan, Limpopon ja Mpumalangan provinsseihin. ==Maantiede== Transvaalin provinssi sijaitsi etelän Vaal-joen ja pohjoisen Limpopo-joen välissä (suuripiirteisesti 22 1/2 S ja 27 1/2 S, 25 E ja 32 E). Etelässä se jakoi rajan Oranjen vapaavaltion provinssin kanssa ja Natalin provinssin kanssa, lännessä Kapmaan provinssin ja Betšuanamaan protektoraatin (myöhemmin Botswana), pohjoisessa Rhodesian (myöhemmin Zimbabwe) ja idässä Portugalin Itä-Afrikan (myöhemmin Mosambik) ja Swazimaan kanssa. Ainoastaan lounaassa rajoja eivät määrittele selkeät maanpiirteet. Transvaalin rajojen sisäpuolella sijaitsi useita bantustaneja: Venda, KwaNdebele, Gazankulu, Kangwane ja Lebowa. Osa Bophuthatswanaa sijaitsi myös Transvaalissa, muiden alueiden sijaitessa Kapmaan ja Oranjen vapaavaltion provinsseissa. Osa-alueet: * Zoutpansberg Kaupungit Transvaalissa: * Heidelberg * Johannesburg * Messina * Nelspruit * Pietersburg * Pretoria * Vereeniging ==Aiheesta muualla== * Public-domain historical maps of South Africa * Luokka:Etelä-Afrikan historia Luokka:Etelä-Afrikan entiset provinssit
Tapani Rissanen

Aatos Tapani Rissanenarvonimet vuodesta 1993.pdf Myönnetyt arvonimet vuodesta 1993 Ilkka.fi (s. 1939) on Mielenterveyden keskusliiton perustaja ja entinen toiminnanjohtaja ja varapuheenjohtaja. Hän on saanut sosiaalineuvoksen arvonimenRevnassi 1/2016 s. 14-15 vuonna 2001. Alkujaan liikunta-alan ammattilaisen tehtävistä hän siirtyi järjestämään mielenterveyspotilaille toimintaa.Laulaja ja musiikin tekijä Kristian Meurman kertoi omasta sairaudestaan, Käskynkkä. Webbi.meili.fi s. 6 Tapani Rissanen on pelannut pesäpalloa Suomen mestaruussarjassa Outokummun Partiossa 1950-1960-luvulla. ==Lähteet== Luokka:Suomalaiset järjestöjohtajat Luokka:Suomalaiset pesäpalloilijat Luokka:Vuonna 1939 syntyneet Luokka:Elävät henkilöt
Kari Eskola

Kari Aarne Ylermi Eskola (s. ) on suomalainen fyysikko ja Helsingin yliopiston kokeellisen ydinfysiikan emeritusprofessori (virassa 1998–2002). Hänet tunnetaan laajalti hänen osallisuudestaan alkuaineiden rutenium ja dubnium tutkimisessa. Eskola kirjoitti ylioppilaaksi Käpylän yhteiskoulusta vuonna 1957. Hän valmistui Helsingin yliopistosta filosofian kandidaatiksi 1962, maisteriksi 1964, lisensiaatiksi 1967 ja tohtoriksi 1969. Hänen ydinfysiikan alaan kuuluvan englanninkielisen väitöskirjatyönsä tarkasteli siirtymämetalleihin kuuluvan raudan isotoopin 53 tuottamista ja ominaisuuksia. Väitöskirjan otsikkona oli A study of the production and properties of 53Fem. Hän toimi Helsingin yliopiston assistenttina vuosina 1964–1972. Hän oli vierailevana tutkijana Yhdysvalloissa Kalifornian yliopiston Berkeleyn laboratoriossa vuosina 1968–1972. Tuolloin hän osallistui kemisti Albert Ghiorson tutkimusryhmässä siirtymämetalleihin kuuluvan harvinaisen ruteniumin ja keinotekoisen dubniumin ominaisuuksien kuvaamiseen. ==Lähteet== Luokka:Suomalaiset fyysikot Luokka:Helsingin yliopiston professorit Luokka:Suomalaiset professorit Luokka:Vuonna 1939 syntyneet Luokka:Elävät henkilöt
Bay-luokka (miinantorjunta-alus)

Bay-luokka oli Australian laivastolle suunniteltujen kuuden katamriinirunkoisen aluksen muodostama miinantorjunta-alusluokka. Luokasta valmistui lopulta vain kaksi vuonna 1981 tilattua alusta loppujen tilausten tultua peruutetuiksi. Kummankin prototyyppialuksen valmistus viivästyi ja laivasto hankki kuusi vastaavaa alusta säilyttääkseen miinanraivauskyvyn. Lisäksi laivasto piti vahvuudessaan Ton-luokan miinanraivaajan HMAS Curlewin aina vuoteen 1990. == Alukset == Tarjouspyynnöt lähetettiin huhtikuussa 1981 kahdesta lasikuituvahvisteisen muovirunkoisen katamariinialuksen valmistamiseksi ja tilaus tehtiin Carrington Slipwaysille tammikuussa 1983. Laivaston toiveena oli, että onnistuneiden koeajojen jälkeen, tilattaisiin neljän aluksen toinen sarja. Alusten runko osoittautui kuitenkin liian pieneksi rannikolla työskentelyyn ja kaikuluotaimen toiminnasta löytyi vakavia puutteita. Ongelmien seurauksena projekti keskeytettiin.Gardiner 1995 s. 21 Vuonna 1991 Thomson Sintra toimitti Ibis V -järjestelmän koeajoihin HMAS Shoalwaterilla ja alkuvuodesta 1992 Atlas Elektronik asensi HMAS Ruschcutteriin uuden DSQS-11M-kaikuluotaimen vertailevia testejä varten. Testien tuloksena Atlaksen kaikuluotain asennettiin myös Shoalwateriin. Bay- luokan miinantorjunta-alukset Nimi Telakka Kölinlasku Vesille Valmis Kohtalo HMAS Rushcutter Carrington Slipways, Cairns HMAS Shoalwater Carrington Slipways == Lähteet == * === Viitteet === *
Saurikit

Saurikit (Galinsoga) on asterikasvien (Asteraceae) heimoon kuuluva kasvisuku. Sukuun kuuluu noin 15 lajia. Saurikit ovat yksivuotisia ruohovartisia kasveja. Niiden varret ovat pystyjä ja lehdet puikeita sekä hammaslaitaisia. Saurikkien kukintona ovat harvassa olevat pienet mykerökukinnot, jotka sijaitsevat varsien päissä. Mykeröiden laitakukkia on neljästä kahdeksaan kappaletta ja ne ovat valkoisia sekä lyhyitä emikukkia. Mykeröiden kehräkukat ovat puolestaan keltaisia, torvimaisia ja kaksineuvoisia. Kahta suvun lajeista tavataan Suomessa ja Ruotsissa uutena tulokaslajina, ripsisaurikkia (Galinsoga quadriradiata) ja tarhasaurikkia (Galinsoga parviflora), joskaan kumpikaan niistä ei ole kovin yleinen. Saurikkien (Galinsoga) suku on nimetty espanjalaisen Mariano Martinez Galinsogan mukaan, joka oli Madridin kasvitieteellisen puutarhan johtajana 1700-luvulla. == Lajeja == * Galinsoga amboensis * Galinsoga boliviensis * Galinsoga caligensis * Galinsoga calva * Galinsoga crozierae * Galinsoga durangensis * Galinsoga formosa * Galinsoga longipes * Galinsoga macrocephala * Galinsoga mollis * Galinsoga parviflora – tarhasaurikki eli vaalea saurikki * Galinsoga quadriradiata – ripsisaurikki eli tumma saurikki (syn. Galinsoga ciliata) * Galinsoga spellenbergii * Galinsoga subdiscoidea * Galinsoga triradiata == Lähteet == == Aiheesta muualla == * Suomen Lajitietokeskus: Saurikit (Galinsoga) * Finto: Kassu – Kasvien suomenkieliset nimet: Galinsoga * United States Department of Agriculture (USDA): Galinsoga * Flora of China: Galinsoga *
Azis 2014

Azis 2014 on bulgarialaisen pop-folk-laulaja Azisin yhdestoista studioalbumi. Se julkaistiin vuonna 2014 levymerkillä Diapason Records. == Kappaleet == # # (feat. Sali Okka) # # (feat. Vanko 1) # # # # # # # # == Lähteet == * Luokka:Vuoden 2014 albumit Luokka:Azisin albumit
Material design

Material design (koodinimeltään Quantum Paper) on Googlen kehittämä minimalistinen muotokieli, joka edustaa typografialtaan sveitsiläistä tyyliä. Google esitteli sen vuoden 2014 I/O-konferenssissa. Material designia on käytetty puhtaassa Androidissa sen versiosta 5.0 lähtien. Google on muokannut omat Android-sovelluksensa noudattamaan Material design -muotokieltä ja kannustanut muitakin kehittäjiä noudattamaan Android-sovelluksissaan Material design -muotokieltä. Material designin käyttöliittymäkomponentit ovat vapaasti saatavilla GitHubissa, joten kehittäjät voivat käyttää niitä Android- sovellusten lisäksi iOS-sovelluksissaan ja verkkosivuillaan. == Aiheesta muualla == * Verkkosivut Luokka:Android Luokka:Muotoilu
Francis William Reitz

Francis William Reitz (5. lokakuuta 1844 Swellendam, Kapmaa – 27. maaliskuuta 1934 Tamboerskloof, Kapkaupunki, Etelä-Afrikan unioni)Jaarboek van de Maatschappij der Nederlandse Letterkunde, 1935 Digitale Bibliotheek voor de Nederlandse Letteren. Viitattu 27.6.2017. oli Kapmaan hollantilainen poliitikko, joka oli Oranjen vapaavaltion presidenttinä vuosina 1889–1896. Reitz toimi aluksi lakimiehenä brittiläisessä Kapmaassa, mutta muutti Oranjen vapaavaltioon, jossa hän oli vuosina 1874–1889 muutoksenhakuoikeuden ylituomarina. Hän oli brittiläisvastainen ja osallistui vuonna 1881 afrikaanerinationalistisen järjestön Afrikaner Bondin perustamiseen. Presidenttikaudellaan vuosina 1889–1896 hän pyrki lähentämään Oranjea sen naapurimaahan Transvaaliin, ja valtiot solmivatkin puolustusliiton hieman myöhemmin. Presidenttikautensa jälkeen Reitz siirtyi Transvaaliin, jossa hän oli vuosina 1898–1902 valtiosihteerinä. Toisen buurisodan jälkeen hän vetäytyi joksikin aikaa politiikasta. Etelä-Afrikan unionin perustamisen jälkeen hänet valittiin sen senaattiin, jonka puhemiehenä hän toimi 1911–1918.Nordisk familjebok, täydennysosa (1925), s. 1264 Runeberg.org. Viitattu 27.6.2017. Reitz julkaisi satiirisia ja isänmaallisia runoja englanniksi, hollanniksi ja afrikaansiksi.Francis William Reitz South African History Online. Viitattu 27.6.2017. ==Lähteet== ==Aiheesta muualla== Luokka:Eteläafrikkalaiset poliitikot Luokka:Presidentit Luokka:Vuonna 1844 syntyneet Luokka:Vuonna 1934 kuolleet
Moira von Wright

Moira Johanna von Wright (s. 23. joulukuuta 1957 HelsinkiFinlands ridderskaps och adels kalender 1965, s. 559. Helsingfors 1965.) on suomalainen kasvatustieteilijä. Hän toimi Åbo Akademin rehtorina 2019–2021. Hän on toiminut myös Södertörnin korkeakoulun rehtorina vuosina 2010–2016. Von Wright on syntyisin Helsingistä, ja hän kävi koulunsa Turussa. Hänen isänsä on psykologian professori Johan von Wright. Moira von Wright opiskeli opettajaksi Helsingin yliopistossa. Vuonna 1993 hän muutti Tukholmaan. Siellä hän opetti ja teki tutkimustyötä opettajakorkeakoulussa (Lärarhögskolan). Von Wright valmistui Tukholman yliopistosta kasvatustieteen tohtoriksi vuonna 2000. Hänen ruotsinkielinen väitöskirjansa otsikko on Vad eller vem? En pedagogisk rekonstruktion av G. H. Meads teori om människors intersubjektivitet. Hän on sekä Tukholman että Helsingin yliopiston kasvatustieteen dosentti. Vuonna 2004 hän siirtyi Örebron yliopistoon, ja vuodesta 2007 hän on ollut Örebron yliopiston kasvatustieteen professori. Von Wright on ollut vierailevana professorina useissa muissa korkeakouluissa ja yliopistoissa. Vuosina 2007–2009 von Wright toimi osin professorina Oslon yliopistossa ja osin tutkijana Cambridgen yliopiston St. Edmund’s Collegessa. Vuonna 2016–2017 hän oli vieraileva professori Ersta Sköndal Bräcken korkeakoulussa Tukholmassa. ==Lähteet== ==Julkaisuja== * * Luokka:Suomalaiset kasvatustieteilijät Luokka:Suomalaiset professorit Luokka:Oslon yliopiston professorit Luokka:Suomalaiset aateliset Luokka:Åbo Akademin rehtorit Luokka:Vuonna 1957 syntyneet Luokka:Elävät henkilöt
Jasper Morrison

Jasper Morrison (s. 1959 Lontoo) on brittiläinen muotoilija, joka tuli uransa alussa 1980-luvulla tunnetuksi minimalistisista huonekaluistaan.Sims, Josh: Design decade: 1980s, Financial Times 17.5.2008. Viitattu 27.6.2017. Morrison kävi Bryanstonin yksityiskoulun, suoritti alemman akateemisen tutkinnon Kingston Polytechnic -korkeakoulussa ja Master-tutkinnon Royal College of Art -taideoppilaitoksessa 1985. Hän jatkoi opintoja Berliinin taideyliopistossa. Jasper Morrison on suunnitellut huonekaluja ja muita esineitä muun muassa sveitsiläiselle Vitralle, italalaisille Magisille, Alessille, Cappellinille ja Flosille sekä suomalaisyrityksille Iittala (Digitilaajille.) ja Nikari.Vähäeleisyyden tavoittelija, Turun Sanomat 19.2.2006. Viitattu 27.6.2017.December Chair, Jasper Morrison & Wataru Kumano , Nikari. Viitattu 27.6.2017.Jasper Morrison ja Naoto Fukasawa, Finncontainers Oy 2007. Viitattu 27.6.2017. Morrison työskentelee pienessä muotoilijaryhmässä, johon kuuluvat hänen entinen oppilaansa Konstantin Grcic sekä Hella Jongerius, Satyendra Pakhale ja Ronan & Erwan Bouroullec.Rawsthorn, Alice: A Witty Designer’s Time Travel, The New York Times 24.3.2014. Viitattu 27.6.2017. ==Lähteet== ==Aiheesta muualla== Luokka:Brittiläiset muotoilijat Luokka:Vuonna 1959 syntyneet Luokka:Elävät henkilöt
Bobby Portis

Bobby Portis (s. 10. helmikuuta 1995 Little Rock, Arkansas) on yhdysvaltalainen koripalloilija. Isona laitahyökkääjänä pelaava Portis pelasi vuodet 2013–2015 Arkansas’n yliopistossa. Chicago Bulls varasi hänet 22. vuorolla NBA:n vuoden 2015 varaustilaisuudessahttp://www.csnchicago.com/chicago-bulls/bulls-take- arkansas-bobby-portis-no-22-pick-nba-draft. Helmikuun siirtotakarajalla 2019 Bulls vaihtoi Portisin, Jabari Parkerin ja vuoden 2023 toisen kierroksen varausvuoron Washington Wizardsin Otto Porteriin.http://www.nba.com/article/2019/02/06/report-porter-bulls-wizards- trade Kesällä 2019 Portis siirtyi New York Knicksiin.https://www.nba.com/knicks/front-office-news/new-york-knicks-sign- five-players Knicks ei uusinut Portisin sopimusta kesällä 2020 tämän jäätyä vapaaksi agentiksi. Marraskuussa 2020 Portis teki pelaajasopimuksen Milwaukee Bucksin kanssa. Kesällä 2021 Portis voitti Bucksissa NBA:n mestaruuden. == Lähteet == * Profiili Arkansas Razorbacks * Bobby Portis Stats Basketball- Reference.com === Viitteet === == Aiheesta muualla == * Profiili NBA Luokka:Yhdysvaltalaiset koripalloilijat Luokka:Vuonna 1995 syntyneet Luokka:Elävät henkilöt
Tvoja totalno

Tvoja totalno () on bulgarialaisen pop-folk-laulaja Alisijan viisin studioalbumi. Se julkaistiin vuonna 2010 levymerkillä Ara MusicФакт е петият албум на Алисия – посветен на Валери Signal.bg == Kappaleet == # Važno li ti e (feat. Flori) # Tvoja totalno # Tše se vozim li # Imame li vrazka # Ne e krayat е (feat. Flori) # Tvardo grubo # Vica na sezona # Tše ti dam # Toi ne e za men # Toi ne e za men (piano version) # Tvoja totalno (RnB version) # Tvoja totalno (instrumental) # Imame li vrazka (instrumental) == Lähteet == Luokka:Vuoden 2010 albumit Luokka:Bulgarialaiset albumit Luokka:Bulgarialaiset popalbumit Luokka:Bulgarialaiset folkalbumit
Konstantin Grcic

Konstantin Grcic [ɡrtʃɪtʃ] (s. 1965 München) on serbialaissukuinen saksalainen muotoilija. Grcic opiskeli hieno­puusepäksi Englannin Dorsetissä The John Makepiece Schoolissa ja jatkoi sitten muotoilu­opintoja Lontoon Royal College of Art -korkeakoulussa. Vuonna 1991 hän perusti oman toimiston Müncheniin 1991 ja on sittemmin suunnitellut huonekaluja ja muita esineitä muun muassa Artekille, Iittalalle, Flosille, Magisille, Mujille, Krupsille ja Vitralle.Konstantin Grcic, Artek. Viitattu 27.6.2017. Vuosikertomus 2001, Hackman Group 2002. Viitattu 27.6.2017. Tammikuussa 2017 esiteltiin hänen muotoilemansa uusi versio Rado-rannekellovalmistajan vuonna 1990 markkinoille tulleesta Ceramica-mallista.McKay, Caragh: Hard time: Konstantin Grcic redesigns the radical Rado Ceramica. Wallpaper 7.1.2017. Viitattu 18.7.2017. Konstantin Grcicin töitä on muun muassa New Yorkin Modernin taiteen museon ja Pariisin Pompidou-keskuksen kokoelmissa. Yksityis­näyttelyjä hän on pitänyt synnyin­kaupungissaan Münchenissä 2006, Rotterdamissa 2006 ja Chicagossa 2009. Vuonna 2010 hän sai Royal Designer for Industry -tunnustuksen. Hän on kuratoinut muotoilunäyttelyitä muun muassa Lontoossa 2009 ja Roomassa 2010. Grcic suunnitteli Saksan paviljongin vuoden 2012 Venetsian arkkitehtuuribiennaaliin. Grcic palkittiin Compasso d’Oro -palkinnolla vuonna 2001 Flosille suunnittelemastaan Mayday-valaisimesta ja vuonna 2011 Plankille suunnittelemastaan Myto-tuolista. ==Lähteet== Luokka:Vuonna 1965 syntyneet Luokka:Elävät henkilöt Luokka:Saksalaiset muotoilijat
Jaakko Seikkula

Jaakko Seikkula (s. 1953) on suomalainen kliininen psykologi ja Jyväskylän yliopiston emeritusprofessorihttps://www.jyu.fi/fi/henkilot/jaakko-seikkula. Hänen perhepsykoterapiaan liittyvän psykologian väitöskirjansa (1991) aiheena oli Perheen ja sairaalan rajasysteemi potilaan sosiaalisessa verkostossa. Seikkula toimi pitkään psykologina Tornion Keroputaan sairaalassa. Hän oli Jyväskylän yliopiston psykologian laitoksen yliassistentti vuodesta 1998. Seikkula on toiminut myös Tromssan yliopistossa sosiaalipsykiatrian professorina ja Lapin yliopiston psykologian dosenttina. Hän on kokenut perheterapiakouluttaja Suomessa ja kansainvälisesti. Seikkula on ollut kehittämässä ja soveltanut avoimen dialogin hoitomallia skitsofrenian hoidossa. Hänen aihepiiristä laatimiaan kirjoituksia ja oppikirjoja on käännetty usealle eri kielelle. ==Julkaisuja== * Tom Erik Arnkil, Jaakko Seikkula, "Nehän kuunteli meitä!": dialogeja monissa suhteissa, Terveyden ja hyvinvoinnin laitos 2014 * Jaakko Seikkula, Dialogi parantaa - mutta miksi? Kuva ja Mieli Oy 2022 ==Lähteet== ==Aiheesta muualla== *Jaakko Seikkula: Presentation, Kotisivu (jaakkoseikkula.com) *Jaakko Seikkula (researchgate.net) *Jaakko Seikkula, Ph.D. (taosinstitute.net) Luokka:Suomalaiset psykologit Luokka:Jyväskylän yliopiston professorit Luokka:Suomalaiset professorit Luokka:Suomalaiset psykoterapeutit Luokka:Vuonna 1953 syntyneet Luokka:Elävät henkilöt
Kaiken se kestää (suomalainen elokuva)

Kaiken se kestää on vuonna 2017 ensi-iltansa saanut suomalainen draamaelokuva, jonka on ohjannut Visa Koiso-Kanttila. Se kuvaa kolmen sukupolven kasvukipuja elämänmakuisesti. Elokuva on ohjaajan ensimmäinen fiktiivinen pitkä elokuva. Elokuva kuvattiin kokonaisuudessaan Oulun seudulla helmi–kesäkuussa 2016. Se esitettiin ensimmäistä kertaa Göteborgin elokuvafestivaaleilla 1. helmikuuta 2017. Elokuva valittiin Moskovan kansainvälisen elokuvafestivaalin kilpasarjaan kesäkuussa 2017. == Rooleissa == == Arvosteluja == Helsingin Sanomat Leena Virtanen Hufvudstadsbladet Krister Uggeldahl ==Lähteet== Luokka:Vuoden 2017 suomalaiset elokuvat Luokka:Suomalaiset draamaelokuvat
Camdenin piirikunta (New Jersey)

Camdenin piirikunta () on Yhdysvaltojen New Jerseyn osavaltion piirikunta. Vuoden 2016 väestönlaskentaennusteessa sen asukasluku on 510 150, mikä tekee siitä osavaltion 8. suurimman piirikunnan. Piirikunta on perustettu 1844. Camdenin piirikuntaa halkoo kaakosta luoteeseen virtaava Cooperjoki, joka laskee Delawarejokeen. Piirikunta rajoittuu luoteessa jokeen, jonka vastarannalla on Philadelphian miljoonakaupunki. Piirikunnan hallintokaupunki on joen rannalla sijaitseva Camden, yksi osavaltion ja koko Yhdysvaltojen köyhimmistä ja rikollisuuden pahimmin vaivaamista kaupungeista. Monet muut piirikunnan luoteisosan taajamat, kuten Cherry Hill, Voorhees ja Haddon Heights, ovat sitä vastoin vauraampia Philadelphian esikaupunkeja. Camdenin naapuripiirikuntia ovat koillisessa Burlington, kaakossa Atlantic, lounaassa Gloucester ja luoteessa Delawarejoen takana Pennsylvanian osavaltion Philadelphian piirikunta. Camdenin piirikunnassa toimivat Rutgersin ja Rowanin yliopiston sivukampukset. == Asutuskeskuksia == Kaupunkeja (city): * Camden * Gloucester City Borough-tyyppisiä: * Audubon * Audubon Park * Barrington * Bellmawr * Berlin * Brooklawn * Chesilhurst * Clementon * Collingswood * Gibbsboro * Haddon Heights * Haddonfield * Hi-Nella * Laurel Springs * Lawnside * Lindenwold * Magnolia * Merchantville * Mount Ephraim * Oaklyn * Pine Hill * Pine Valley * Runnemede * Somerdale * Stratford * Tavistock * Woodlynne| Väestölaskenta-alueita (CDP): * Ashland * Barclay-Kingston * Blackwood * Cherry Hill Mall * Echelon * Erlton-Ellisburg * Glendora * Golden Triangle * Greentree * Springdale Kunnallishallinnottomia alueita: * Ancora * Atco * Blenheim * Blue Anchor * Cedar Brook * Chews Landing * Erial * Glendale * Kirkwood * Kresson * New Freedom * Osage * Sicklerville * Tansboro * West Berlin * Woodcrest ==Kuvagalleria== Tiedosto:Haddonfield Muni Hall NJ.JPG|Haddonfieldin kunnantalo Tiedosto:Collingswood exterior 72dpi.jpg|Perkins-taidekeskus, Collingswood. Tiedosto:Rohrer Campus, Cherry Hill, NJ, Main Building..JPG|Camden Community College Tiedosto:HINCHMAN- LIPPINCOTT HOUSE, HADDON HEIGHTS, CAMDEN COUNTY.jpg|Hinchman-Lippincott House, Haddon Heights Tiedosto:RULawYard.JPG|Rutgersin yliopiston oikeustieteellinen tiedekunta == Lähteet == Luokka:New Jerseyn piirikunnat
Luettelo tunnetuista lohjalaisista

Tämä on luettelo tunnetuista lohjalaisista, jotka ovat joko syntyneet tai vaikuttaneet Lohjalla. ==Elinkeinoelämä== *Petter Forsström, vuorineuvos *Hille Korhonen, yritysjohtaja *H. Olavi Laakso (1914–1992), yritysjohtaja, teollisuusneuvos ==Kulttuuri== *Jyrki Anttila, oopperalaulaja *Vili Auvinen, näyttelijä *Hanna Ekola, laulaja *Liisa Enwald, suomentaja, kirjallisuudentutkija *Ellen Favorin, taiteilijatar. Favorin asui Lohjalla elämänsä viimeiset kymmenen vuotta. *Saima Harmaja, runoilija *Ursula Herlin, koomikko *Eeva Joenpelto, kirjailija *Tomi Joutsen, laulaja *Maija Junno, näyttelijä *Arvid Järnefelt, kirjailija *Kössi Kaatra, runoilija *Ville Kankare, tubettaja, sisällöntuottaja *Santtu Karvonen, näyttelijä *Elias Kaskinen, laulaja, lauluntekijä *Antti Ketonen, laulaja *Jouni Kokora, oopperalaulaja *Mikko Kouki, näyttelijä *Sanni Kurkisuo, laulaja *Kai Lehtinen, näyttelijä *Hannu Mäkelä, kirjailija *Marzi Nyman, muusikko *Tarja Omenainen, teatteritaiteen maisteri *Eero Raittinen, muusikko *Sami Salonen, Kultainen Harmonikka voittaja. *Jaakko Selin, toimittaja *Netta Skog, harmonikansoittaja *Johanna Tuomola, Lohjalla asuva kirjailija *V. E. Törmänen, kirjailija ja opettaja === Yhtyeitä === *Elias Kaskinen & Päivän Sankarit *Neljänsuora, iskelmäyhtye *Reverend Bizarre, doom metal -yhtye *The Ronski Gang ==Politiikka== * Vihtori Huhta (1882–1961), kansanedustaja (SDP) * Tanja Karpela (s. 1970), kansanedustaja (kesk.) * Hjalmar Linder (1862–1921), kamariherra * Pekka Myllyniemi (s. 1935), kansanedustaja (SDP), kuntajohtaja * Riikka Slunga-Poutsalo (s. 1971), kansanedustaja (PS), puoluesihteeri * Joona Räsänen (s. 1987), kansanedustaja (SDP) * Matti Saarinen (1947–2021), kansanedustaja (SDP) * Teija Tiilikainen (s. 1964), johtaja, ulkopoliittinen instituutti * Kaj Turunen (s. 1960), kansanedustaja, yrittäjä * Heikki Vaanila (1630–1709), valtiopäivämies * Johannes Virolainen (1914–2000), kansanedustaja (kesk.), valtioneuvos ==Urheilu== *Meri Ilmarinen, painonnostaja *Mikko Vuorela, entinen jalkapalloerotuomari *Henri Joona Julius Laaksonen (s. 31. maaliskuuta 1992 Lohja) on suomalais-sveitsiläinen tennispelaaja. * Henry Manni (s. 18. kesäkuuta 1992 Lohja) on suomalainen pyörätuolikelaaja. *Oskari Mörö, juoksija *Mika Norja, jääkiekkomaalivahti *Timo Pärssinen, jääkiekkoilija *Marjut Rolig, hiihtäjä *Sanna Stén, soutaja *Tuukka Taponen, autourheilija *Sami-Matti Trogen, Rallycross driver, Lohja *Mika Hietaniemi, korkeushyppääjä ==Uskonto== *Anna-Mari Kaskinen, virsisanoittaja, runoilija, kirjailija *Adolf Neovius, Lohjan kirkkoherra ja valtakunnallisesti tunnettu historioitsija. == Lähteet == Tunnetuista lohjalaisista Lohjalaiset
Lou Moore

Lewis Henry ”Lou” Moore (12. syyskuuta 1904 Hinton, Oklahoma – 25. maaliskuuta 1956 Atlanta, Georgia) oli yhdysvaltalainen kilpa-ajaja. Hän tuli parhaiten tunnetuksi kilpaurallaan ajamalla paalupaikalle vuoden 1932 Indianapolis 500 -kilpailussa. == Elämäkerta == Moore syntyi Oklahomassa 12. syyskuuta 1904. Hän muutti nuorena perheensä kanssa Kaliforniaan, missä aloitti uransa maaratakisoissa vuonna 1923. Vuonna 1926 hän voitti 18 kilpailua 23:sta ja oli johtoasemassa lopuissa, kunnes koneistot hajosivat. Hän ajoi Indianapolis 500 -kilpailussa vuosina 1928–1936. Hän sijoittui toiseksi vuonna 1928, ajoi paalupaikalle vuonna 1932, ja sijoittui kolmanneksi sekä vuonna 1933 että 1934. Hän ajoi myös Grand Prix’tä vuonna 1934 Tripolin Grand Prix’ssä, lähtien ruudusta 10 ja sijoittuen seitsemänneksi. Sen jälkeen, kun hänen ajouransa päättyi vuonna 1936, Mooresta tuli legendaarinen autonvalmistaja. Mooren autot voittivat Indianapolis 500 -kilpailun viisi kertaa: vuonna 1938, 1941 ja 1947–1949. Kolme peräkkäistä voittoa oli ensimmäinen kerta Indianapolis 500 -kilpailussa, kun sama valmistaja voitti kilpailun (Penske Racing toisti saman teon vuosina 2001–2003). Mooren autoja ajoivat Mauri Rose, Bill Holland, Floyd Roberts, Tony Bettenhausen, Floyd Davis, Lee Wallard, George Connor ja Cliff Bergere. Autot osallistuivat myös Formula 1:een 1950-luvulla ajamalla sarjaan kuuluneessa Indianapolis 500-kilpailussa kolmesti, joista parhaina tuloksina olivat Wallardin ja Henry Banksin kuudennet sijat vuosilta 1950–1951. ==Lähteet== Luokka:Yhdysvaltalaiset autourheilijat Luokka:Vuonna 1904 syntyneet Luokka:Vuonna 1956 kuolleet
Sosiaalinen koheesio

Sosiaalinen koheesio tarkoittaa ihmisten muodostaman ryhmän tai ihmisjoukon yhteenkuuluvuutta. Koheesio mittaa tarkasteltavaan ryhmään kuuluvien ihmisten välisten suhteiden muotoa ja laatua, ja suhdetta ryhmään. Koheesio on monitahoinen prosessi, ja se voidaan jakaa neljään osaan: sosiaaliset suhteet, tehtävälliset suhteet, koettu yhtenäisyys ja tunteet. Laajan sosiaalisen koheesion omaavassa ryhmässä jäsenet ovat taipuvaisia osallistumaan ryhmän toimintaan, ja pysymään ryhmässä. == Katso myös == * Yhteiskunta * Tasa-arvo * Solidaarisuus * Oikeudenmukaisuus * Sosiaalinen pääoma * Yhteisöllisyys * Monikulttuurisuus == Lähteet == Luokka:Sosiaalipsykologia Luokka:Sosiologia Luokka:Politiikka
Lauri Karvonen

Lauri Antero Karvonen (s. ) on suomalainen politiikan tutkija ja Åbo Akademin valtiotieteen professori (vuodesta 1998). Vuosina 2006–2014 hän johti Democracy: a Citizen Perspective -nimistä demokratian huippututkimusyksikköä. Karvonen kirjoitti ylioppilaaksi Kuopion lyseosta vuonna 1972. Hän valmistui Åbo Akademista valtiotieteen kandidaatiksi (PK) vuonna 1972, lisensiaatiksi (PL) 1976 ja valtiotieteen tohtoriksi (PD) vuonna 1981. Hänen ruotsinkielinen väitöskirjansa liittyi kansainvälisen politiikantutkimuksen aihepiiriin ja oli nimeltään "Med vårt västra grannland som förebild" : en undersökning av policydiffusion från Sverige till Finland. Ennen professuuriaan, hän oli vuosina 1982–1998 valtiotieteen dosentti Åbo Akademissa. Hän toimi Suomen Akatemian tutkijana vuosina 1977–1981 ja 1984–1987 sekä 1990-luvulla. Vuosina 1981–1982 hän oli vieraileva tutkijana Århusin yliopistossa. Hän toimi Åbo Akademin valtiotieteen apulaisprofessorina ja virkaa tekevänä professorina useaan otteeseen 1980- ja 1990 -luvulla. Hän toimi Bergenin yliopistossa vierailevana vanhempana tutkijana vuonna 1992 ja oli vertailevan politiikan professori vuosina 1993–1998. Karvosen vertaileva poliittinen tutkimustyö liittyy erityisesti demokratiaan ja demokratisoitumiseen, poliittisiin järjestöihin, puolueisiin ja vaaleihin. Aiemmin hän on tutkinut muun muassa demokratian äärioikeistolaisuutta ja demokratian kriisiä maailmansotien välisenä aikana ja ulkopolitiikan päätöksentekoa. Hänen tuotannostaan mainittakoon: * "Med vårt västra grannland som förebild" (1981, väitöskirja), * From white to blue-and-black (1988), joka käsittelee oikeistoradikaalia IKL:ää, * Fragmentation and concensus: political organization and the interwar crisis in Europe (1993), * Statsskick: att bygga demokrati (2003), * (L Karvonen & S Kuhnle) Party systems and voter alignments revisited (2003), * Diktatur. Om ofrihetens politiska system (2008), * The Personalisation of Parliamentary Democracies (2010). Professori Karvonen on ollut Suomen Tiedeseuran jäsen vuodesta 1998. Nuoruudessaan Karvonen sanoitti joitakin Petri Petterssonin levyttämiä käännösiskelmiä. ==Lähteet== ==Aiheesta muualla== *Finna-julkaisuhaku tekijänä Lauri Karvonen (kansalliskirjasto.finna.fi) *Google Scholar -haku: "Lauri Karvonen" (scholar.google.com) *Lauri Karvonen. Åbo Akademi University, Turku. Conflict Processes, International History and Politics, Comparative Politics (researchgate.net) Luokka:Suomalaiset politiikan tutkijat Luokka:Åbo Akademin professorit Luokka:Bergenin yliopiston professorit Luokka:Suomalaiset professorit Luokka:Vuonna 1952 syntyneet Luokka:Elävät henkilöt Luokka:Suomalaiset sanoittajat
Vihtori Urvikko

Johan Viktor ”Vihtori” Urvikko (Wiren, 29. huhtikuuta 1889 Urjala, Suomen suuriruhtinaskunta – 2. huhtikuuta 1961 Tampere) oli suomalainen kreikkalais- roomalaisen tyylin painija. Tampereen Pyrintöä edustanut Urvikko kilpaili Tukholman kesäolympialaisissa 1912 67,5 kilogramman painoluokassa, jossa hän putosi jatkosta neljännellä kierroksella koettuaan toisen tappionsa.Olympics at Sports-Reference.com Urvikko voitti 73-kiloisissa Suomen mestaruuden vuonna 1910 ja SM-hopeaa vuonna 1911tulpaini.fi. Urvikon poika pelasi jalkapalloa, ja pojanpoika Jouko Urvikko pelasi jääkiekkoa Suomen pääsarjassa. Urvikon pojanpojantytär Annika Urvikko on 2000-luvun menestyneimpiä suomalaisia naistelinevoimistelijoita ja olympiaedustaja.Helsingin Sanomat — UrheiluYle UutisetAamulehti.fi == Lähteet == * Vihtori Urvikko Bio, Stats, and Results Olympics at Sports-Reference.com === Viitteet === Luokka:Suomalaiset kreikkalais-roomalaisen tyylin painijat Luokka:Vuonna 1889 syntyneet Luokka:Vuonna 1961 kuolleet
HMAS Shoalhaven

HMS Shoalhaven (viirinumero K535) oli Australian kuninkaallisen laivaston vuonna 1946 palvelukseenotettu River-luokan fregatti. == Valmistus == Alus tilattiin 2. kesäkuuta 1942 Walkers Limitediltä Maryboroughista ja sen köli laskettiin 1. joulukuuta 1943. Alus laskettiin vesille 14. joulukuuta 1944 kumminaan senaattori Dorothy Tangney ja se otettiin palvelukseen 2. toukokuuta 1946 Uranganin laiturissa Hervey Bayssä Queenslandissä ensimmäisenä päällikkönään komentaja Rodney Rhoades.Friedman, Norman s. 334 == Palvelus == Alus liitettiin Australian 1. fregattilaivueeseen ja lyhyen vastaanottopurjehduksen päätyttyä alus lähti Uuteen-Guineaan kesäkuussa 1946. Alus vieraili Uusilla-Hebrideillä, missä se majoitti jonkin aikaa Britannian hallituksen edustajaa. Alus palasi Australiaan syyskuussa. Vuosian 1947-1948 alus oli Uudessa-Guineassa kolmeen kertaan: tammikuusta toukokuuhun 1947, syyskuusta marraskuuhun 1947 ja heinäkuusta syyskuuhun 1948. Noina aikoina alus osallistui miinanraivaukseen. Loppuajan aluksen miehistöä koulutettiin muun laivaston mukana Australian vesillä. Alus lähti 21. tammikuuta 1949 Kauko-Itään, missä se liittyi yhteisharjoitukseen Britannian ja Yhdysvaltain laivastojen kanssa. Vierailtuaan Hongkongissa alus lähti Shanghaihin, missä se oli 17.-28. helmikuuta ja 24. maaliskuuta -25. huhtikuuta. Shanghaissa olo aikanaan alus osallistui vähäisessä määrin Jangtsen kahakkaan, jossa HMS Amethyst ajautui karille. Alus palasi Australiaan kesäkuussa ja se palasi Kauko-Itään tammikuussa 1950 Japanin vesille sijoitettuun Kansainliiton laivasto-osastoon. Korean sodan alkaessa 25. kesäkuuta 1950 alus aloitti sotatoimet suojaten Yhdysvaltain joukkojenkuljetuksia Sasebosta Pusaniin. Alus vapautti 7. heinäkuuta USS De Havenin Korean niemimaan länsirannikon valvonnasta ja se aloitti kolmen päivän partioinnin yhdessä USS Collettin kanssa ennen paluutaan Saseboon. Partiomatka oli samalla aluksen ainoa Korean sodan aikainen partiomatka, kun se palasi Sasebon ja Pusanin välisten saattueiden suojaksi. Aluksen suojaama neljästoista ja viimeinen saattue saapui Pusaniin 31. elokuuta. Alus lähti 6. syyskuuta Kuresta kohti Australiaa. Vuodet 1951-1953 alus oli pääosin Australien vesillä, vaikka se vieraili Uudessä-Guineassa toukokuussa ja uudelleen syys-lokakuussa 1951. Alus tuki Britannian ensimmäistä ydinkoetta Monte Bellolla. Alus lähti heinäkuussa 1954 Kauko-Itään Korean sodan päättäneen aselevon valvontaan vieraillen Hongkongissa, Japanissa ja Koreassa ja se palasi huollettavaksi maaliskuussa 1955 Sydneyyn, minkä jälkeen se oli Australian lähivesillä. Alus oli toisen kerran sijoitettuna Darwiniin, mistä se palasi Sydneyyn marraskuussa. Alus siirrettiin reserviin Sydneyssä 19. joulukuuta, jolloin se oli matkannut 226 000 merimailia. Aluksen luokitusta muutettiin enemmän varastoitavaksi 20. joulukuuta 1956. Alusta ei koskaan enää palautettu palvelukseen, vaan se myytiin tammikuussa 1962 Mitsubishin Australian edustajalle H.C. Sleigh and Companylle. == Lähteet == * * * === Viitteet === Luokka:Australian laivaston River-luokan fregatit Luokka:Australialaiset Korean sodan sotalaivat
UFO-sieppari

UFO-sieppari tai kourapeli () on elektroninen peli, jossa pelaaja ohjaa elektronisesti mekaanista kouraa tavoitteena napata jokin palkinnoista. Kouran on myös vietävä palkinto luukulle onnistuneesti jotta pelaaja saa sen. Kouran ohjaus on rajattua ja tartunta on tyypillisesti heikko, jolloin palkinnon saaminen on epävarmaa vaikka koura osuisi palkinnon kohdalle. Palkinnot vaihtelevat lahjakorteista pehmoleluihin. Pelityyppi on suosittu etenkin Japanissa. Pelejä löytyy tyypillisesti huvipuistoista ja pelihalleista. Pelejä on usein kritisoitu onnistumisen ja epäonnistumisen painottamisesta tehden palkinnon saamisesta hyvin vaikeaa tai mahdotonta. Pelit voivat muun muassa muuttaa otteen voimakkuutta rajaten pelaajien voittomääriä. == Kuvia == Kuva:A Claw Crane game machine containing unicorn plushes in Trouville, France, Sept 2011.jpg|Kourapeli Ranskassa Kuva:Newufocatcher コピー.JPG|UFO- sieppari Japanissa == Lähteet == Luokka:Elektroniset pelit
Angus McBean

Angus McBean (8. kesäkuuta 1904 Newbridge, Wales, Yhdistynyt kuningaskunta – 9. kesäkuuta 1990 Ipswich, Englanti, Yhdistynyt kuningaskunta) oli walesilainen valokuvaaja ja lavastaja, joka tunnettiin erityisesti surrealistisista valokuvistaan. Lisäksi hän kuvasi muun muassa Cliff Richardin neljän ensimmäisen albumin kansikuvat sekä The Beatlesin Please Please Me -albumin kannen. ==Aiheesta muualla== Luokka:Brittiläiset valokuvaajat Luokka:Walesilaiset taiteilijat Luokka:Vuonna 1904 syntyneet Luokka:Vuonna 1990 kuolleet
Hukkariisit

Hukkariisit (Leersia) on heinäkasvien (Poaceae) heimoon kuuluva kasvisuku. Sukuun luetaan nykyisin kuuluvaksi 18 lajia. Hukkariisit kuuluvat samaan Ehrhartoideae-alaheimoon aitoriisien (Oryza) kanssa. Hukkariisit ovat monivuotisia, korkeakasvuisia sekä laajoja kasvustoja muodostavia heiniä. Niiden varret ovat pystyjä ja kaljuja, joskin solmukohdista karvaisia. Lehdet ovat leveitä, karheita ja vaaleanvihreitä. Kieleke on hyvin lyhyt, karvareunainen. Hukkariisien kukinto on suurikokoinen ja harva röyhy, jonka tähkylät ovat yksikukkaisia. Tähkylöiden kaleet ovat lähes huomaamattomat. Kukkien ulkohelpeet ovat monisuonisia sekä vihneettömiä ja sisähelpeet yksisuonisia. Hukkariisien hedelmä on 3 mm pitkä. Suvun lajeista Suomessa ja Ruotsissa tavataan vain yhtä, hukkariisiä eli jokihukkariisiä (Leersia oryzoides), joka on kuitenkin harvinainen. Suomessa hukkariisiä on tavattu vain rannikkoseudulta Kymenlaaksosta. Laji on Suomessa luokiteltu vaarantuneeksi sekä on rauhoitettu. Hukkariisien (Leersia) suku on nimetty 1700-luvulla eläneen apteekkarin, Johann Daniel Leersin mukaan. == Lajeja == * Leersia hexandra * Leersia japonica * Leersia ligularis * Leersia oryzoides – hukkariisi eli jokihukkariisi * Leersia stipitata * Leersia virginica == Lähteet == == Aiheesta muualla == * Suomen Lajitietokeskus: Hukkariisit (Leersia) Luokka:Heinäkasvit
Åland 17

Åland 17 -rauhanleiri oli Ahvenanmaalla 8.–10. syyskuuta 2017 järjestetty rauhanharjoitus, jossa ruotsalaiset ja venäläiset rauhanaktivistit harjoittelivat miten he reagoisivat erilaisiin turvallisuuspoliittisiin muutoksiin Itämeren alueella. Idean isä ja harjoituksen alullepanijana toimi ruotsalainen Pelle Sunvisson. Osallistujina oli kirjailijoita, poliitikkoja ja taiteilijoita. Entinen suurlähettiläs Hannu Himanen epäili harjoitusta Venäjän yritykseksi vaikuttaa yleiseen mielipiteeseen Suomessa ja Ruotsissa.Ahvenanmaan harjoitukset. Verkkouutiset 26.6.2017 Hufvudstadsbladetin haastattelema rauhanharjoitukseen osallistunut venäläinen Leda Garina ei ymmärrä Himasen epäilystä. "Jos näin olisi, ei kai sinne osallistuisi feministejä ja vasemmistoaktivisteja, sillä heitä sorretaan ja vangitaan Venäjällä." Leirin rahoittajana toimi Stockholms Fredsförening (Tukholman rauhanyhdistys) ja yksityiset lahjoittajat. == Lähteet == Luokka:Ahvenanmaa Luokka:Entiset Suomen tapahtumat Luokka:2017
Pohjantuoksusimake

Pohjantuoksusimake eli pohjansimake (Anthoxanthum nipponicum, syn. A. odoratum subsp. alpinum ja A. alpinum) on pohjoinen simakelaji.Suomen Lajitietokeskus: Pohjantuoksusimake (Anthoxanthum nipponicum) Viitattu 22.12.2021. Aiemmin sitä on pidetty myös tuoksusimakkeen (Anthoxanthum odoratum) alalajina. Pohjantuoksusimake muistuttaa paljolti tuoksusimakkeen eteläistä alalajia, eteläntuoksusimaketta (Anthoxanthum odoratum subsp. odoratum), mutta pohjantuoksusimakkeen lehdet ovat kapeammat ja kukintona oleva röyhy on yleensä harvempi. Suomessa pohjantuoksusimaketta kasvaa yleisesti Pohjois- Pohjanmaan, Kainuun sekä Lapin maakunnissa ja eteläisimmät havainnot ovat Keski- ja Etelä-Pohjanmaalta. Eteläntuoksusimaketta kasvaa yleisesti maan eteläosissa aina Oulun korkeudelle asti, joskin sitä on havaittu myös Lapista aina Savukoskea ja Enontekiötä myöten. == Lähteet == == Aiheesta muualla == * Flora of China: Anthoxanthum odoratum subsp. alpinum Luokka:Simakkeet
Kent Ekeroth

Kent Ekeroth (s. 1981) on ruotsalainen kansanedustaja, jonka puolue on RuotsidemokraatitRiksdagen viitattu 28.6.2017 ja linjana maahanmuutto- ja islamvastaisuusKiistelty kansanedustaja Ekeroth mittaa ruotsi­demokraattien rajoja hs.fi 27.6.2017. Ekeroth joutui oikeuteen pahoinpitelystä Tukholman käräjäoikeudessa kesäkuussa 2017, ja sakkotuomion tultua Ekerothin poliittinen ura on vaakalaudalla. Jos tuomio saa lainvoiman, puolue kehottaa häntä eroamaan valtiopäiviltä.Expressen 21.6.2017Aftonbladet 27.6.2017Ruotsidemokraattien Ekeroth tuomittiin lievästä pahoinpitelystä. Yle uutiset 28.6.2017 ==Lähteet== Luokka:Ruotsidemokraattien poliitikot Luokka:Vuonna 1981 syntyneet Luokka:Ruotsin kansanedustajat Luokka:Elävät henkilöt
Jägala-Pirita kanal

Jägala-Pirita kanal (myös Kaunissaare-Patika kanal) on kanava Anijassa, Raasikussa ja Raessa Harjumaalla. Kanava alkaa Jägala jõesta Kaunissaaren tekojärvestä ja se laskee Pirita jõgeen Patikassa Veskitagusen kylässä. Kanava on yksi osa Tallinnan vesihuoltojärjestelmää. == Kanavan ominaisuudet ja kulku == Kanava on rakennettu kulkemaan asumattomia alueita seuraten, mutta sen perusilme on kuin viivoittimen suoraan rakennettu oja. Kanavan poikkileikkaus on tasakylkinen puolisuunnikas, jossa pohjan leveys on noin 2 metriä. Kanavalla on loiva kallistus niin, että vesi siirtyy Kaunissaaren tekojärvestä Pirita jõgeen itsekseen painovoiman kuljettamana. Kaunissaaren tekojärven vedenpinta on korotettu niin korkealle, että se riittää tarvittavan kallistuksen aikaan saamiseksi. Sen maksimivirtaus on 2,5 m³/s. Kanava ylittää kaikki kohtaamansa luontaiset tai ihmisen kaivamat suuret oja. Tämä on toteutettu silloilla ja rummuilla, joissa kanavan betoniset kourut ylittävät ojat. Tällaiset ylitykset on tehty suurille uomille, joita ovat muun muassa Perila kraaville, Silmsi ojalle, Leivajõelle ja Jõelähtme jõelle. Pienet ojat kerätään kanavan rinnalle kaivettuihin ojiin ja niiden vesi tarvittaessa pumpataan kanavaan. == Historiaa == Kanava on toiminut tehtävässään vuodesta 1987 alkaen. Jägala—Pirita kanal.JPG|Kanava Suursoon kylässä Jägala Pirita kanal1.JPG|Kanava Suursoon kylässä == Lähteet == Luokka:Viron kanavat Luokka:Pirita jõen vesistö Luokka:Jägala jõen vesistö Luokka:Harjun alavesistöalueen kanavat